16 හැවිරිදි බාල වයස්කාර දැරියක කනේරු ඇට කා සිය දිවි නසා ගෙන ඇති අතර ඇගේ මෘත දේහය පිළිබඳ අවසන් කටයුතු ඉකුත් 27 වන දින සිදුවීමෙන් පසුව නාරම්මල පොලිසියේ හදිසි ඇමතුම් ඒකකයට දුරකතනයෙන් ලැබුණු ඇමතුමක් අනුව කඩිනම් විමර්ශනයක් පැවැත්වු පොලිසිය එම දියණියට ඇගේ පියා කාලයක සිට ලිංගික අතවර සිදු කර ඇති බවට තොරතුරු අනාවරණය වීම නිසා 45 හැවිරිදි එම පියා සැක පිට අත් අඩංගුවට ගනු ලැබීය.තම දියණියට ලිංගික අතවර කිරීම හා සිය දිවි නසා ගැනීමට ඇයට අනුබල දීම යන චෝදනා මත පොලිසිය මගින් එම සැකකාර පියා කුලියාපිටිය වැඩබලන මහේස්ත්‍රාත් එම්. අයි. එම්. අබ්දුල්ලා මහතා වෙත ඉකුත් 30 වැනිදා ඉදිරිපත් කරන ලද අතර සැකකරු ලබන 11 වැනිදා දක්වා රිමාන්ඩ් භාරයේ තබන ලෙස වැඩබලන මහේස්ත්‍රාත්වරයා නියෝග කළේය..